钦定古今图书集成/明伦汇编/氏族典/第380卷 > 《凌迪知万姓统谱》 > 士燮
## 钦定古今图书集成/明伦汇编/氏族典/第380卷 > 《凌迪知万姓统谱》 > 士燮

按《吴志士燮传》：“燮字威彦，苍梧广信人。其先本鲁国
汶阳人。王莽之乱，避地交州，六世至燮。燮少游学京
师，事颍川刘子奇，治《左氏春秋》。察孝廉，补尚书郎。父
赐丧阕后，迁交趾太守。交州刺史朱符为裔贼所杀。
汉遣张津为交州刺史，又为其将区景所杀。汉以燮
为绥南中郎将，董督七郡，交趾太守如故。建安十五”
年，孙权遣步骘为交州刺史。燮奉承节度，遣子入质，
又诱导益州豪姓雍闿等，率郡人民，使遥东附。权益
嘉之，迁卫将军，封龙编侯。燮在郡四十馀岁。黄武五
年，年九十卒。